Na temelju članka 174. Zakona o održivom gospodarenju otpadom („Narodne novine“ broj 94/13) i članka 49. Statuta Općine Kloštar Podravski („Službeni glasnik Koprivničko-križevačke županije“ broj 6/13), općinski načelnik Općine Kloštar Podravski podnosi

I Z V J E Š Ć E

o izvršenju Plana gospodarenja otpadom Općine Kloštar Podravski

za 2014. godinu

I.

Izvješćem o izvršenju Plana gospodarenja otpadom Općine Kloštar Podravski za 2014. godinu (u daljnjem tekstu: Izvješće) obuhvaćena je provedba utvrđenih obveza i učinkovitost poduzetih mjera u 2014. godini vezanih uz Plan gospodarenja otpadom Općine Kloštar Podravski za 2014. godinu (u daljnjem tekstu: Plan).

II.

Plan za razdoblje do 2015. godine donesen je 25. ožujka 2009. godine i objavljen u „Službenom glasniku Koprivničko-križevačke županije“ broj 4/09.

III.

Plan osobito sadrži:

* mjere odvojenog skupljanja komunalnog otpada,
* mjere za upravljanje i nadzor odlagališta za komunalni otpad,
* popis otpadom onečišćenog okoliša i neuređenih odlagališta,
* redoslijed aktivnosti sanacije neuređenih odlagališta i otpadom onečišćengo okoliša,
* izvore i visinu potrebnih sredstava za provedbu sanacije.

IV.

U tijeku 2014. godine iz Plana planirano je i ostvareno:

* godišnje se na dogovorno odlagalište otpada doveze 185,5 t mješanog komunalnog otpada, 4,5 t papira i cca 100 t građevinskog i biorazgradivog otpada koji mještani sami dovoze na odlagalište,
* sanirana su divlja odlagališta na području Općine Kloštar Podravski,
* vršio se odvojeni odvoz lampiona sa mjesnih groblja,
* provodila se edukacija stanovništva o obvezi odvojenog sakupljanja komunalnog otpada putem letaka i oglasa,
* Na području Općine Kloštar Podravski odvojeno se sakuplja ambalažno staklo putem kontejnera volumena 1m3 postavljenih na javnim površinama.
* Također, postavljeni su „zeleni otoci“ na području Općine Kloštar Podravski na što je utrošeno 21.937,50 kuna, a u svrhu razvrstavanja otpada.

V.

Općinski načelnik Općine Kloštar Podravski Izvješće podnosi Općinskom vijeću Općine Kloštar Podravski na usvajanje.

VI.

Izvješće se upućuje Općinskom vijeću Općine Kloštar Podravski na usvajanje.

OPĆINSKI NAČELNIK

OPĆINE KLOŠTAR PODRAVSKI

KLASA: 351-01/15-01/02

URBROJ: 2137/16-15-3

Kloštar Podravski, 17. ožujka 2015.

OPĆINSKI NAČELNIK:

Siniša Pavlović